શુક્રવારે, વડાપ્રધાન નરેન્દ્ર મોદી ભુજમાં આયોજીત કરવામાં આવેલી ડીજીપી કોન્ફરન્સમાં હાજરી આપવા ભુજ એરપોર્ટ પર આવી પહોંચ્યા હતા. નોંધનીય છે કે આ કોન્ફરન્સમાં ભાગ લેવા આવનાર વડાપ્રધાન નરેન્દ્ર મોદી 3 દિવસ માટે ગુજરાતના મહેમાન બનશે. જો કે મુખ્યમંત્રી આનંદીબેન આ કોન્ફરન્સમાં હાજરી નહીં આપે પણ પ્રોટોકોલ મુજબ તેમણે ભુજ એરપોર્ટ ખાતે મોદીને આવકાર્યા હતા. નોંધનીય છે કે વડાપ્રધાન નરેન્દ્ર મોદી સાથે ગૃહ પ્રધાન રાજનાથ સિંહ પણ આ પ્રસંગે હાજર રહેશે.